DA Den Europæiske Unions Tidende L 237/1

Kun de originale FN/ECE-tekster har retlig virkning i henhold til folkeretten. Dette regulativs nuværende status og ikrafttrædelsesdato bør kontrolleres i den seneste version af FN/ECE's statusdokument TRANS/WP.29/343/, der findes på adressen: http://www.unece.org/trans/main/wp29/wp29wgs/wp29gen/wp29fdocstts.html.

Regulativ nr. 23 fra FN's Økonomiske Kommission for Europa (FN/ECE) — Ensartede forskrifter for godkendelse af baklygter og manøvreringslygter til motordrevne køretøjer og påhængskøretøjer dertil

Omfattende al gældende tekst frem til:

Supplement 19 til den oprindelige udgave af regulativet — Ikrafttrædelsesdato: 15. juli 2013.

INDHOLD

ANVENDELSESOMRÅDE

1. Definitioner

2. Ansøgning om godkendelse

3. Mærkning

4. Godkendelse

5. Almindelige forskrifter

6. Lysstyrke

7. Prøvningsforskrifter

8. Farven af det lys, der udsendes

9. Produktionens overensstemmelse

10. Sanktioner i tilfælde af produktionens manglende overensstemmelse

11. Endeligt ophør af produktionen

12. Navn og adresse på de tekniske tjenester, som er ansvarlige for udførelse af godkendelsesprøvningen, og på de typegodkendende myndigheder

BILAG

1. Meddelelsesformular

2. Eksempler på udformning af godkendelsesmærker

3. Fotometriske målinger

4. Mindstekrav til metoder til kontrol af produktionens overensstemmelse

5. Mindstekrav til prøveudtagning ved en inspektør

0. ANVENDELSESOMRÅDE

Dette regulativ finder anvendelse på:

a) Baklygter til køretøjer i klasse M, N, O og T (1).

b) Manøvreringslygter til køretøjer af klasse M og N.

1. DEFINITIONER

I dette regulativ forstås ved:

1.1. »baklygte«: en lygte, der skal belyse vejstrækningen bag køretøjet og advare andre trafikanter om, at køretøjet bakker eller skal til at bakke.

1.2. »manøvreringslygte«: en lygte, der anvendes til at give supplerende belysning ved køretøjets side, til hjælp ved langsomme manøvrer.

1.3. De definitioner i regulativ nr. 48 og de ændringsserier dertil, som er i kraft på tidspunktet for typegodkendelsesansøgningen, gælder også for dette regulativ.

1.4. »baklygter/manøvreringslygter af forskellig type«: lygter, som afviger på væsentlige punkter som:

a) fabriks- eller varemærke

b) karakteristika ved det optiske system (lysstyrkeniveauer, lysfordelingsvinkler, type lyskilde, lyskildemodul osv.).

En ændring af en lyskildens farve eller af et filters farve udgør ikke en ændring af typen.

1.5. Henvisninger i dette regulativ til standardglødelamper (étalon) og til regulativ nr. 37 læses som henvisninger til regulativ nr. 37 og de ændringsserier dertil, som er i kraft på tidspunktet for typegodkendelsesansøgningen.

Henvisninger i dette regulativ til standard LED-lyskilder (étalon) og til regulativ nr. 128 læses som henvisninger til regulativ nr. 128 og de ændringsserier dertil, som er i kraft på tidspunktet for typegodkendelsesansøgningen.

2. ANSØGNING OM GODKENDELSE

2.1. Ansøgning om godkendelse skal indgives af indehaveren af fabriks- eller varemærket eller af dennes behørigt bemyndigede repræsentant.

Efter ansøgerens valg kan det i ansøgningen specificeres, at anordningen kan monteres på køretøjet med forskellige hældninger for referenceaksen i forhold til køretøjets referenceplaner og jorden, eller at den kan roteres om sin egen referenceakse; disse forskellige monteringsbetingelser angives i meddelelsesformularen.

2.2. For hver type baklygte eller manøvreringslygte skal ansøgningen ledsages af:

2.2.1. Tilstrækkeligt detaljerede tegninger (i tre eksemplarer) til at baklygtens eller manøvreringslygtens type kan identificeres og med geometrisk angivelse af baklygtens eller manøvreringslygtens mulige placering(er) på køretøjet; den observationsakse, der ved prøvning skal tages som referenceakse (horisontalvinkel H = 0, vertikalvinkel V = 0); og det punkt, der ved disse prøvninger skal anvendes som referencecentrum. Tegningerne skal vise, hvor godkendelsesnummer og tillægssymbol tænkes anbragt i forhold til godkendelsesmærkets cirkel.

Desuden skal monteringshøjden og -retningen for manøvreringslygternes referenceakse angives på tegningen i forhold til jordoverfladen, den lodrette akse og længdeaksen.

2.2.2. En kort teknisk beskrivelse, hvori, hvis der ikke er tale om lygter med ikke udskiftelig lyskilde, navnlig angives:

a) den foreskrevne kategori af glødelampe(r); denne glødelampekategori skal være en af dem, som er angivet i regulativ 37 og ændringsserierne dertil, som er i kraft på tidspunktet for typegodkendelsesansøgningen; og/eller

b) den foreskrevne kategori af LED-lyskilde(r); denne LED-lyskildekategori skal være en af dem, som er angivet i regulativ 128 og ændringsserierne dertil, som er i kraft på tidspunktet for typegodkendelsesansøgningen; og/eller

c) den særlige identifikationskode for lyskildemodulet.

2.2.3. To prøveeksemplarer. Er anordningerne ikke identiske, men symmetriske og egnede til montering således, at den ene placeres i venstre, den anden i højre side af køretøjet, kan de to indleverede prøver være identiske og egnede til montering alene i højre eller alene i venstre side af køretøjet.

3. MÆRKNING

For prøveeksemplarer af en baklygte eller manøvreringslygte, som indgives til godkendelse, gælder følgende:

3.1. De skal være forsynet med ansøgerens fabriks- eller varemærke; denne mærkning skal være letlæselig og må ikke kunne slettes.

3.2. Med undtagelse af lygter med ikke udskiftelige lyskilder skal prøveeksemplarer være forsynet med let læselig og ikke sletbar mærkning, der angiver

a) den/de foreskrevne kategori(er) af lyskilde(r) og/eller

b) den særlige identifikationskode for lyskildemodulet.

3.3. Påskriften »TOP«, påført vandret på den øverste del af lysfladen, såfremt sådan påskrift er nødvendig for at undgå forkert montering af lygten.

3.4. Prøveeksemplaret skal have en flade af tilstrækkelig størrelse til godkendelsesmærket og tillægssymboler, som foreskrevet i punkt 4.3 nedenfor; nævnte flade skal vises på de i punkt 2.2.1 ovenfor omhandlede tegninger.

3.5. Hvis der er tale om lygter med ikke udskiftelige lyskilder eller lyskildemodul(er) skal de være mærket med den nominelle spænding eller det nominelle spændingsområde og det nominelle wattforbrug.

3.6. Ved lygter med lyskildemodul(er) skal lyskildemodulet/modulerne forsynes med:

3.6.1. Ansøgerens fabriks- eller varemærke; dette skal være let læseligt og ikke sletbart.

3.6.2. Modulets særlige identifikationskode; denne skal være let læselig og ikke sletbar. Den særlige identifikationskode skal omfatte begyndelsesbogstaverne »MD« for »MODUL«, efterfulgt af godkendelsesmærket uden den i punkt 4.3.1.1 nedenfor beskrevne cirkel og, hvis der er tale om flere ikke identiske lyskildemoduler, efterfulgt af tillægssymboler eller tegn. Denne særlige identifikationskode skal være angivet i de i punkt 2.2.1 ovenfor omhandlede tegninger.

Godkendelsesmærket behøver ikke være det samme som på den lygte, hvor modulet anvendes, men begge mærker skal være fra samme ansøger.

3.6.3. Mærkning med nominel spænding og wattforbrug.

4. GODKENDELSE

4.1. Godkendelse meddeles, hvis de to prøveeksemplarer af den pågældende type baklygte eller manøvreringslygte opfylder forskrifterne i dette regulativ.

4.2. Der tildeles et godkendelsesnummer til hver godkendt type. Samme kontraherende part må ikke tildele samme nummer til en anden type baklygte eller manøvreringslygte, som er omfattet af dette regulativ. Godkendelse, udvidelse, nægtelse eller inddragelse af godkendelse eller endeligt ophør af produktionen af en type baklygte eller manøvreringslygte i henhold til dette regulativ meddeles de kontraherende parter i 1958-overenskomsten, som anvender dette regulativ ved hjælp af en formular, som er i overensstemmelse med modellen i bilag 1 til dette regulativ.

4.3. Baklygter eller manøvreringslygter, som er i overensstemmelse med en efter dette regulativ godkendt type, skal foruden det i punkt 3.1, 3.2 og 3.3 eller 3.5 foreskrevne mærke og andre oplysninger på den i punkt 3.4 ovenfor omhandlede flade være forsynet med:

4.3.1. et internationalt godkendelsesmærke bestående af:

4.3.1.1. en cirkel, der omgiver bogstavet »E« efterfulgt af kendingsnummeret for det land, der har meddelt godkendelsen (2); samt

4.3.1.2. et godkendelsesnummer

4.3.2. et yderligere symbol bestående af bogstaverne A og R, sammenskrevet som vist i bilag 2 til dette regulativ

på anordninger, der opfylder kravene i dette regulativ for så vidt angår manøvreringslygter, et yderligere symbol bestående af bogstaverne M og L, anbragt som vist i bilag 2 til dette regulativ

4.3.3. de to første cifre i godkendelsesnummeret, som angiver den seneste ændringsserie til dette regulativ, kan placeres i nærheden af tillægssymbolet »AR« eller »ML«

4.3.4. for så vidt angår baklygter, hvis synlighedsvinkler er asymmetriske omkring den vandrette referenceakse, en pil, der peger til den side, hvor de fotometriske specifikationer er opfyldt i en vinkel på op til 45° H.

4.4. Uafhængige lygter

Hvis forskellige typer lygter, der er i overensstemmelse med forskrifterne i flere forskellige regulativer, har samme ydre lygteglas med samme eller forskellig farve, kan der påføres ét enkelt internationalt godkendelsesmærke, bestående af en cirkel, som omslutter bogstavet »E« efterfulgt af kendingsnummeret på den stat, som har meddelt typegodkendelsen, samt et godkendelsesnummer. Dette godkendelsesmærke kan placeres hvor som helst på lygten, forudsat at følgende overholdes:

4.4.1. Mærket skal være synligt, efter at lygterne er monteret.

4.4.2. Identifikationssymbolet for hver lygte svarende til hvert regulativ, i henhold til hvilket der er meddelt godkendelse, sammen med den tilsvarende ændringsserie, som indeholder de seneste større tekniske ændringer af det pågældende regulativ på tidspunktet for udstedelsen af godkendelsen og, om nødvendigt, den foreskrevne pil, skal være påført.

4.4.3. Komponenterne i et enkelt godkendelsesmærke må ikke være mindre end den mindstestørrelse, som for det mindste af de enkelte mærker foreskrives i det regulativ, i henhold til hvilket godkendelsen er udstedt.

4.4.4. Lygtens hoveddel skal omfatte den flade, der er omhandlet i punkt 3.4 ovenfor, og skal være forsynet med godkendelsesmærket for den eller de faktiske funktioner.

4.4.5. Et eksempel på godkendelsesmærkets sammensætning med ovennævnte tillægssymboler findes i bilag 2, model E, i dette regulativ.

4.5. Hvis to eller flere sammenbyggede, kombinerede eller i hinanden indbyggede lygter indgår i samme aggregat, meddeles der kun godkendelse, hvis hver af disse lygter opfylder forskrifterne i dette regulativ eller et andet regulativ. Lygter, der ikke opfylder forskrifterne i disse regulativer må ikke indgå i et sådant aggregat af sammenbyggede, kombinerede eller i hinanden indbyggede lygter.

4.5.1. Når sammenbyggede, kombinerede eller i hinanden indbyggede lygter er fundet i overensstemmelse med forskrifterne i flere forskellige regulativer, kan der påføres ét enkelt internationalt godkendelsesmærke, bestående af en cirkel, som omslutter bogstavet »E« efterfulgt af kendingsnummeret på den stat, som har meddelt typegodkendelsen, samt et godkendelsesnummer og om nødvendigt den foreskrevne pil. Dette godkendelsesmærke kan være placeret et vilkårligt sted på de sammenbyggede, kombinerede eller i hinanden indbyggede lygter, forudsat at:

4.5.1.1. det er synligt, efter at lygterne er monteret

4.5.1.2. ingen lysoverførende del af de sammenbyggede, kombinerede eller i hinanden indbyggede lygter kan fjernes, uden at godkendelsesmærket samtidig fjernes.

4.5.2. Identifikationssymbolet for hver lygte svarende til hvert regulativ, i henhold til hvilket der er meddelt godkendelse, skal, sammen med den tilsvarende ændringsserie, som indeholder de seneste større tekniske ændringer af regulativet på tidspunktet for udstedelsen af godkendelsen, være anbragt:

4.5.2.1. enten på den pågældende lysende overflade

4.5.2.2. eller i en gruppe, på en sådan måde, at hver af de sammenbyggede, kombinerede eller i hinanden indbyggede lygter tydeligt kan identificeres (tre mulige eksempler herpå er givet i bilag 2).

4.5.3. Komponenterne i et enkelt godkendelsesmærke må ikke være mindre end den minimumstørrelse, som foreskrives for det mindste af de enkelte mærker i det regulativ, i henhold til hvilket godkendelsen er meddelt.

4.5.4. Der tildeles et godkendelsesnummer til hver godkendt type. Samme aftalepart kan ikke tildele samme nummer til en anden type sammenbyggede, kombinerede eller i hinanden indbyggede lygter, som omfattes af dette regulativ.

4.6. De i punkt 4.3.1 og 4.3.2 omhandlede mærker og symboler skal være ikke sletbare og letlæselige, også når baklygten er monteret i køretøjet.

For så vidt angår en manøvreringslygte:

a) Der skal være afsat tilstrækkelig plads til godkendelsesmærket på lygteglasset eller dets beskyttelseshus, som skal være læseligt, når anordningen er monteret på køretøjet. Andre komponenter skal være mærket med fabrikantens navn og et middel til identifikation. Hvis der er begrænset plads til godkendelsesmærket, skal det placeret på en del af køretøjet, som permanent er forbundet til manøvreringslygten eller køretøjets fabrikationsplade.

b) Området til godkendelsesmærket skal være vist på de i punkt 2.2 ovenfor omhandlede tegninger eller angivet i ansøgningen om godkendelse.

4.7. I bilag 2 til dette regulativ findes eksempler på godkendelsesmærker for en enkeltlygte (figur 1) og for sammenbyggede, kombinerede eller i hinanden indbyggede lygter (figur 2) med alle ovennævnte tillægssymboler. Bogstaverne A og R kan sammenskrives.

5. ALMINDELIGE FORSKRIFTER

5.1. Hvert eksemplar skal være i overensstemmelse med de nedenfor angivne forskrifter.

5.2. Baklygter skal være konstrueret og fremstillet således, at de ved normal brug og til trods for de rystelser, de derved kan blive udsat for, forbliver funktionssikre og bevarer de i dette regulativ påbudte egenskaber.

5.3. Ved lyskildemoduler kontrolleres følgende:

5.3.1. Lyskildemodulet skal være konstrueret således, at:

a) hvert lyskildemodul kun kan monteres i den angivne og korrekte position og kun kan fjernes med brug af værktøj

b) hvis der anvendes mere end ét lyskildemodul i lygtehuset for anordningen, må der i det samme lygtehus ikke kunne byttes om på lyskildemoduler med forskellige egenskaber.

5.3.2. Der må ikke kunne manipuleres med lyskildemodulet/-modulerne.

5.3.3. Et lyskildemodul skal være konstrueret således, at det, uanset om der anvendes værktøj, ikke er mekanisk udskifteligt med nogen udskiftelig godkendt lyskilde.

5.4. For så vidt angår udskiftelige lyskilder:

5.4.1. Der kan anvendes en hvilken som helst kategori af lyskilde, som er godkendt i henhold til regulativ nr. 37 og/eller regulativ nr. 128, forudsat der ikke er angivet nogen anvendelsesbegrænsninger i regulativ nr. 37 og de ændringsserier dertil, som er i kraft på tidspunktet for ansøgning om typegodkendelse, eller i regulativ nr. 128 og de ændringsserierne dertil, som er i kraft på tidspunktet for ansøgning om typegodkendelse.

5.4.2. Anordningen skal være konstrueret således, at lyskilden kun kan placeres i den korrekte position.

5.4.3. Lyskildens fatning skal opfylde forskrifterne i IEC publikation 60061. Databladet vedrørende fatningen for den anvendte kategori lyskilde finder anvendelse.

6. LYSSTYRKE

6.1. Specifikationer for lysstyrken for baklygter.

6.1.1. Lysstyrken fra hvert af de to prøveeksemplarer må ikke være mindre end, henholdsvis større end, de nedenfor angivne minimums- og maksimumsværdier, og den skal måles i forhold til referenceaksen i de nedenfor viste retninger (udtrykt i vinkelgrader med referenceaksen).

6.1.2. Lysstyrken langs referenceaksen må ikke være under 80 cd.

6.1.3. Lysstyrken må i alle de retninger, i hvilke lyset kan ses, ikke overstige:

300 cd i retninger i eller over vandret plan

og i retninger under vandret plan:

600 cd mellem h-h og 5° D og 8 000 cd under 5° D.

6.1.4. I alle de i bilag 3 til dette regulativ viste målingsretninger må lysstyrken ikke være mindre end den minimumsstyrke, som er angivet i bilaget.

Hvis baklygten imidlertid kun er beregnet til montering i et køretøj som del af et par, er det tilstrækkeligt at verificere den fotometriske lysstyrke op til en indadgående vinkel på 30°, hvor den fotometriske værdi på mindst 25 cd skal overholdes.

Denne betingelse skal være tydeligt forklaret i godkendelsesansøgningen og de relaterede dokumenter (jf. dette regulativs punkt 2).

Hvis typegodkendelsen meddeles under anvendelse af betingelsen ovenfor, skal en erklæring i punkt 11 »Kommentarer« i meddelelsesformularen (jf. bilag 1 til dette regulativ) desuden oplyse om, at anordningen kun må monteres som del af et par.

6.1.5. For enkeltlygter med flere lyskilder skal forskriften om minimumslysstyrke være opfyldt, når en vilkårlig lyskilde svigter, og den maksimale lysstyrke må ikke overskrides, når alle lyskilder er tændt. En gruppe lyskilder, der er forbundet på en sådan måde, at de alle ophører med at udsende lys, hvis én af dem svigter, betragtes som én lyskilde.

6.2. Specifikationer for lysstyrken for manøvreringslygter.

6.2.1. Lysstyrken må ikke overstige 500 cd i alle de retninger, i hvilke lyset kan ses, når det er installeret i en af de positioner, der angives af ansøgeren.

6.2.2. Anordningen skal være konstrueret således, at det udsendte lys, når det rettes direkte mod køretøjets side, forende eller bagende, ikke overstiger 0,5 cd i det nedenfor definerede vinkelfelt.

a) Den lodrette minimumsvinkel φ min (i grader) skal være: φ min = arctan (1 — monteringshøjde)/10; hvor monteringshøjden udtrykkes i m

b) Den lodrette maksimumvinkel φ max (i grader) skal være: φ max = φ min + 11,3.

Målingen skal begrænses til en vandret vinkel på mellem +90° til -90° i forhold til linjen, som skærer referenceaksen, og som er vinkelret på køretøjets vertikale plan i længderetningen.

Måleafstanden skal være mindst 3 m.

7. PRØVNINGSFORSKRIFTER

7.1. Alle målinger, både fotometriske og kolorimetriske, foretages:

7.1.1. Hvis der er tale om en lygte med udskiftelig lyskilde, hvis denne ikke forsynes med strøm fra en elektronisk lyskilderegulering, med en ufarvet standardlyskilde i den kategori, der er foreskrevet for anordningen, tilført følgende spænding:

a) For glødelamper: Den spænding, der er nødvendig for at frembringe den påkrævede referencelysstrøm for den pågældende glødelampekategori.

b) For LED-lyskilder på henholdsvis 6,75 V, 13,5 V eller 28,0 V: Den frembragte lysstrømsværdi skal korrigeres. Korrektionsfaktoren er forholdet mellem den objektive lysstrøm og den gennemsnitlige lysstrøm målt ved den anvendte spænding.

7.1.2. Hvis der er tale om en lygte med ikke udskiftelige lyskilder (glødelamper og andre) ved henholdsvis 6,75 V, 13,5 V eller 28,0 V.

7.1.3. Hvis der er tale om et system, der anvender elektronisk lyskilderegulering, der er en del af lygten (3), ved ved lygtens indgangsklemme at tilføre den spænding, der er angivet af fabrikanten, eller hvis sådan spænding ikke er angivet, henholdsvis 6,75 V, 13,5 V eller 28,0 V.

7.1.4. Hvis der er tale om et system, der anvender elektronisk lyskilderegulering, der ikke er en del af lygten, tilføres den spænding, der er angivet af fabrikanten, ved lygtens indgangsklemme.

7.2. Fabrikanten skal til den tekniske tjeneste levere den elektroniske lyskilderegulering, der er nødvendig for forsyning af lyskilden og de relevante funktioner.

7.3. Den spænding, lygten skal tilføres, angives i meddelelsesformularen, som kan ses i bilag 1 til dette regulativ.

7.4. For enhver lygte, bortset fra lygter med glødelamper, gælder, at lysstyrkerne, målt efter et minuts og efter 30 minutters drift, skal opfylde minimums- og maksimumskravene. Lysstyrkefordelingen efter ét minuts drift kan beregnes ud fra lysstyrkefordelingen efter 30 minutters drift ved ved hvert prøvningspunkt at anvende lysstyrkeforholdet målt ved HV efter ét minuts og 30 minutters drift.

7.5. Afgrænsningen af den synlige overflade bestemmes i referenceaksens retning for en lyssignalanordning.

8. FARVEN AF DET LYS, DER UDSENDES

For baklygter skal farven af det lys, der udsendes inden for området af det lysfordelingsgitter, der er defineret i punkt 2 i bilag 3, være hvid.

For manøvreringslygter skal farven af det lys, der udsendes inden for hele lysfordelingsområdet, være hvid.

Til kontrol af disse kolorimetriske specifikationer anvendes den prøvningsmetode, der er beskrevet i punkt 7 i dette regulativ. Uden for dette område må der ikke kunne observeres nogen skarp farvevariation.

For lygter udstyret med ikke udskiftelig lyskilde (glødelamper og andre) skal de kolorimetriske egenskaber dog kontrolleres med de lyskilder, der forefindes i lygten, i overensstemmelse med de relevante afsnit i punkt 7.1 i dette regulativ.

9. PRODUKTIONENS OVERENSSTEMMELSE

Procedurerne til sikring af produktionens overensstemmelse skal opfylde bestemmelserne i overenskomstens tillæg 2 (E/ECE/324-E/ECE/TRANS/505/Rev.2), idet følgende forskrifter finder anvendelse:

9.1. Lygter, som er godkendt efter dette regulativ, skal være produceret således, at de er i overensstemmelse med den godkendte type, idet de opfylder forskrifterne i punkt 6 og 8 ovenfor.

9.2. De mindstekrav til procedurerne for kontrol af produktionens overensstemmelse, som er fastsat i bilag 4 til dette regulativ, skal overholdes.

9.3. De mindstekrav til prøvetagning ved en inspektør, som er fastlagt i bilag 5 til dette regulativ, skal overholdes.

9.4. Den typegodkendende myndighed, som har meddelt godkendelse, kan til hver en tid efterprøve de metoder til overensstemmelsesprøvning, som anvendes på de enkelte produktionsanlæg. Der foretages normalt en inspektion hvert andet år.

10. SANKTIONER I TILFÆLDE AF PRODUKTIONENS MANGLENDE OVERENSSTEMMELSE

10.1. Godkendelser, som er meddelt for en type baklygte eller manøvreringslygte i henhold til dette regulativ, kan inddrages, hvis ovenstående forskrifter ikke opfyldes, eller hvis en baklygte eller manøvreringslygte, som bærer det i punkt 4.3.1 og 4.3.2 omhandlede mærke, ikke er i overensstemmelse med den godkendte type.

10.2. Hvis en kontraherende part, der anvender dette regulativ, inddrager en godkendelse, som den tidligere har meddelt, skal den straks underrette de øvrige kontraherende parter, der anvender dette regulativ, herom ved hjælp af en anmeldelsesformular, som er i overensstemmelse med modellen i bilag 1 til dette regulativ.

11. ENDELIGT OPHØR AF PRODUKTIONEN

Hvis indehaveren af godkendelsen fuldstændig ophører med at fremstille en type baklygte eller manøvreringslygte, som er godkendt i henhold til dette regulativ, skal han underrette den typegodkendende myndighed, som har meddelt godkendelsen, herom. Ved modtagelse af den pågældende meddelelse underretter den typegodkendende myndighed de øvrige parter i 1958-overenskomsten, som anvender dette regulativ, herom ved hjælp af en anmeldelsesformular, som er i overensstemmelse med modellen i bilag 1 til dette regulativ.

12. NAVN OG ADRESSE PÅ DE TEKNISKE TJENESTER, SOM ER ANSVARLIGE FOR UDFØRELSE AF GODKENDELSESPRØVNINGEN, OG PÅ DE TYPEGODKENDENDE MYNDIGHEDER

De kontraherende parter i 1958-overenskomsten, der anvender dette regulativ, meddeler FN's sekretariat navne og adresser på de tekniske tjenester, der er ansvarlige for udførelse af godkendelsesprøvninger, og på de administrative myndigheder, som meddeler godkendelse, og til hvem formularer med attestering af godkendelse, udvidelse, nægtelse eller inddragelse af godkendelser, som er udstedt i andre stater, skal fremsendes.

(1) Som defineret i den konsoliderede resolution om køretøjers konstruktion (R.E.3), dokument ECE/TRANS/WP.29/78/Rev.2, punkt 2. — www.unece.org/trans/main/wp29/wp29wgs/wp29gen/wp29resolutions.html

(2) Kendingsnumrene for de kontraherende parter i 1958-overenskomsten er angivet i bilag 3 til den konsoliderede resolution om køretøjers konstruktion (R.E.3), dokument ECE/TRANS/WP.29/78/Rev.2/Amend.3 — www.unece.org/trans/main/wp29/wp29wgs/wp29gen/wp29resolutions.html

(3) For så vidt angår dette regulativ forstås ved »der er en del af lygten«, at den rent fysisk er indbygget i lygtehuset eller, at den er ekstern, uanset om den er adskilt fra lygtehuset, men leveres af lygtefabrikanten som en del af lygtesystemet.

BILAG 1 MEDDELELSESFORMULAR (største format: A4 (210 × 297 mm)) udstedt af: Myndighedens navn: … … … vedrørende (1) : Meddelelse af godkendelse Udvidelse af godkendelse Nægtelse af godkendelse Inddragelse af godkendelse Endeligt ophør af produktionen af en type baklygte i henhold til regulativ nr. 23 Godkendelse nr … Udvidelse nr … af en type manøvreringslygte i henhold til regulativ nr. 23 Godkendelse nr … Udvidelse nr … 1. Anordningens fabriks- eller varemærke: … 2. Fabrikantens betegnelse for denne type anordning: … 3. Fabrikantens navn og adresse: … 4. Navn og adresse på fabrikantens eventuelle repræsentant: … 5. Indleveret til godkendelse den: … 6. Teknisk tjeneste, der er ansvarlig for udførelse af godkendelsesprøvninger: … 7. Dato på rapport udstedt af denne tjeneste: … 8. Nummer på rapport udstedt af denne tjeneste: … 9. Kortfattet beskrivelse: Antal, kategori og art af lyskilde(r): … Spænding og wattforbrug: … Anvendelse af elektronisk lyskilderegulering: a) som er en del af lygten: ja/nej (1) b) som ikke er en del af lygten: ja/nej (1) Indgangsspænding(er) fra en elektronisk lyskilderegulering: Fabrikant og identifikationsnummer for elektronisk lyskilderegulering (når lyskildereguleringen er en del af lampen, men ikke indbygget i lygtehuset): … Lyskildemodul: ja/nej (1) Den særlige identifikationskode for lyskildemodulet: … Eventuelle geometriske monteringsbetingelser og variationer i forbindelse hermed: … For en type manøvreringslygte i henhold til regulativ nr. 23, punkt 6.2.2. Maksimal monteringshøjde: … 10. Godkendelsesmærkets placering: … 11. Bemærkninger: For så vidt angår baklygter må denne anordning kun monteres på køretøjet som del af et lygtepar. ja/nej (1) … 12. Begrundelse(r) for (eventuel) udvidelse: … 13. Godkendelse meddelt/udvidet/nægtet/inddraget (1) 14. Sted: … 15. Dato: … 16. Underskrift: … 17. Fortegnelsen over de dokumenter, som er indleveret til den typegodkendende myndighed, som har meddelt godkendelse, er vedføjet denne meddelelse og kan udleveres på begæring. (1) Det ikke gældende overstreges.

BILAG 2 EKSEMPLER PÅ UDFORMNING AF GODKENDELSESMÆRKER Figur 1 Mærkning af enkeltlygter Model A Frivilligt a = 5 mm (min) Anordningen med ovenstående godkendelsesmærke er en baklygte godkendt i Nederlandene (E4) i henhold til regulativ nr. 23 under godkendelsesnummer 221. Godkendelsesnummeret angiver, at godkendelsen er meddelt efter forskrifterne i regulativ 23 i dets oprindelige form eller eventuelt som ændret ved supplement 1 og/eller 2. Pilen angiver, til hvilken side de fotometriske specifikationer er opfyldt i en vinkel på op til 45° H. Anmærkning: Godkendelsesnummeret og det ekstra symbol anbringes tæt ved cirklen og enten over eller under bogstavet »E« eller til venstre eller til højre for dette. Godkendelsesnummerets og serienummerets cifre skal være på samme side af bogstavet »E« og vende samme vej. Brug af romertal som godkendelsesnummer bør undgås for at forebygge forveksling med andre symboler. Figur 2 Forenklet mærkning af sammenbyggede, kombinerede eller i hinanden indbyggede lygter (De lodrette og vandrette linjer angiver belysningsanordningens form skematisk. De hører ikke med til godkendelsesmærket) Model B Model C Model D Anmærkning: De tre eksempler på godkendelsesmærker (model B, C og D) viser tre mulige varianter af mærkningen af en belysningsanordning, når der indgår to eller flere sammenbyggede, kombinerede eller i hinanden indbyggede lygter i samme aggregat. Det viste godkendelsesmærke angiver, at anordningen er godkendt i Nederlandene (E 4) under godkendelsesnummer 3333 og omfatter: en refleksanordning af klasse IA, godkendt i henhold til ændringsserie 02 til regulativ nr. 3 en bageste retningsviserblinklygte af kategori 2a, godkendt i henhold til ændringsserie 01 til regulativ nr. 6 en rød baglygte (R), godkendt i henhold til ændringsserie 01 til regulativ nr. 7 en tågebaglygte (F), godkendt i henhold til regulativ nr. 38 i dettes oprindelige version en baklygte (AR), godkendt i henhold til regulativ nr. 23 i dettes oprindelige form en stoplygte med to lysstyrker (S2), godkendt i henhold til ændringsserie 01 til regulativ nr. 7. Model E Mærkning af uafhængige lygter Ovenstående eksempel svarer til mærkning af et lygteglas, der er bestemt til brug i forskellige typer lygter: De viste godkendelsesmærker angiver, at anordningen er godkendt i Spanien (E9) under godkendelsesnummer 1432 og omfatter: en tågebaglygte (F), godkendt i henhold til regulativ nr. 38 i dettes oprindelige version en bageste retningsviserblinklygte af kategori 2a, godkendt i henhold til ændringsserie 01 til regulativ nr. 6 en baklygte (AR), godkendt i henhold til regulativ nr. 23 i dettes oprindelige version en rød (side)baglygte (R), godkendt i henhold til ændringsserie 02 til regulativ nr. 7 en stoplygte med én lysstyrke (S1), godkendt i henhold til ændringsserie 02 til regulativ nr. 7. Figur 3 Lyskildemoduler Lyskildemodulet, forsynet med den ovenfor viste identifikationskode, er blevet godkendt sammen med en lygte, som er godkendt i Italien (E 3) med godkendelsesnummer 17325. Figur 4 Mærkning af manøvreringslygter Anordningen med ovenstående godkendelsesmærke er en manøvreringslygte godkendt i Tyskland (E 1) i henhold til regulativ nr. 23 under godkendelsesnummer 2207. Godkendelsesnummeret angiver, at godkendelsen er meddelt i henhold til kravene i regulativ nr. 23 i dets oprindelige udgave. Anmærkning: Godkendelsesnummeret og det ekstra symbol anbringes tæt ved cirklen og enten over eller under bogstavet »E« eller til venstre eller til højre for dette. Godkendelsesnummerets og serienummerets cifre skal være på samme side af bogstavet »E« og vende samme vej. Brug af romertal som godkendelsesnummer bør undgås for at forebygge forveksling med andre symboler.

BILAG 3 FOTOMETRISKE MÅLINGER 1. Generelt om målemetoder 1.1. Ved fotometriske målinger skal forstyrrende tilbagekastninger undgås ved en passende blænding. 1.2. Såfremt måleresultaterne anfægtes, udføres målinger således, at: 1.2.1. måleafstanden er således, at loven om omvendt proportionalitet med afstandens kvadrat finder anvendelse 1.2.2. måleapparatet er således, at modtagerens vinkelåbning set fra signallysets referencecentrum ligger mellem 10' og 1° 1.2.3. kravet til styrke for en bestemt observationsretning anses for at være opfyldt, når dette krav er opfyldt i en retning, der ikke afviger med mere end en kvart grad fra observationsretningen. 1.3. Hvis anordningen kan monteres på køretøjet i mere end én position eller inden for et område med forskellige positioner, gentages de fotometriske målinger for hver enkelt position og for de yderste positioner i den referenceakse for området, der er angivet af fabrikanten. 2. For baklygter udtrykkes målepunkterne som vinkelgrader med referenceaksen og minimumslysstyrkeværdier 2.1. Retningerne H = 0° og V = 0° svarer til referenceaksen. På køretøjet er disse vandrette og parallelle med køretøjets vandrette midterplan og orienteret i det påbudte synlighedsfelts retning. De går igennem referencecentret. Værdierne i tabellen giver for de forskellige måleretninger minimumslysstyrkerne i cd. 2.2. Hvis det ved en visuel inspektion af lygten viser sig, at der er betydelig lokal variation, skal der foretages en kontrol for at sikre, at lysstyrken, målt mellem to af de ovenfor omhandlede måleretninger, ikke er under 50 % af den laveste foreskrevne minimumslysstyrke for disse måleretninger. 3. Fotometriske målinger af lygter med flere lyskilder De fotometriske specifikationer prøves: 3.1. For ikke udskiftelige lyskilder (glødelamper og andre): med de lyskilder, som forefindes i lygten, i overensstemmelse med de relevante afsnit i punkt 7.1 i dette regulativ. 3.2. For udskiftelig(e) lyskilde(r): Ved lyskilder på 6,75 V, 13,5 V eller 28,0 V korrigeres de frembragte lysstyrkeværdier. For glødelamper er korrektionsfaktoren forholdet mellem referencelysstrømmen og den gennemsnitlige lysstrøm målt ved den anvendte spænding (6,75 V, 13,5 V eller 28,0 V). For LED-lyskilder er korrektionsfaktoren forholdet mellem den objektive lysstrøm og den gennemsnitlige lysstrøm målt ved den anvendte spænding (6,75 V, 13,5 V eller 28,0 V). Den faktiske lysstrøm fra hver glødelampe og/eller LED-lyskilde må ikke afvige mere end 5 % fra gennemsnitsværdien. I stedet, og hvis der udelukkende er tale om glødelamper, kan der i hver enkelt position efter tur anvendes en standardglødelampe, der arbejder ved sin referencelysstrøm, idet de enkelte målinger i hver position sammenlægges.

BILAG 4 MINDSTEKRAV TIL METODER TIL KONTROL AF PRODUKTIONENS OVERENSSTEMMELSE 1. Generelt 1.1. Overensstemmelsesvurdering anses for at være opfyldt i både mekanisk og geometrisk henseende, hvis der ikke forekommer afvigelser ud over uundgåelige variationer, som ligger inden for rammerne af kravene i dette regulativ. 1.2. Hvad angår fotometriske præstationer anses masseproducerede lygter ikke for overensstemmende, såfremt ved prøvning af de fotometriske præstationer af enhver lygte, der på tilfældig måde er blevet udtaget i overensstemmelse med punkt 7 i dette regulativ: 1.2.1. ingen målt værdi afviger i ugunstig retning med mere end 20 % fra de værdier, som foreskrives i dette regulativ 1.2.2. såfremt, for lygter udstyret med udskiftelig lyskilde, resultaterne af de ovenfor beskrevne prøver ikke opfylder forskrifterne, gentages prøvningen af lygterne med en anden standardlyskilde. 1.3. Linearitetskontroller skal være overholdt ved prøvning under betingelserne i punkt 7 i dette regulativ. 2. Mindstekrav til kontrol af produktionens overensstemmelse ved fabrikanten For hver type lygte skal indehaveren af godkendelsesmærket gennemføre mindst følgende prøvninger med passende intervaller. Prøvningerne udføres i overensstemmelse med dette regulativs bestemmelser. Konstateres der ved nogen prøvetagning manglende overensstemmelse hvad angår den pågældende type prøvning, udtages flere prøveeksemplarer, som prøves. Fabrikanten træffer de nødvendige foranstaltninger for at sikre, at produktionen bringes i overensstemmelse. 2.1. Prøvningernes art Overensstemmelsesprøvning i dette regulativ skal omfatte fotometriske og kolorimetriske egenskaber. 2.2. Prøvningsmetode 2.2.1. Prøvningerne udføres generelt i overensstemmelse med metoderne i dette regulativ. 2.2.2. Ved alle overensstemmelsesprøvninger, som foretages af fabrikanten, kan der efter tilladelse fra den kompetente typegodkendende myndighed, der er ansvarlig for godkendelsesprøvningerne, benyttes ækvivalente metoder. Fabrikanten skal godtgøre, at de anvendte metoder giver de samme resultater som de metoder, der er foreskrevet i dette regulativ. 2.2.3. Anvendelsen af punkt 2.2.1 og 2.2.2 ovenfor kræver regelmæssig kalibrering af prøvningsapparaturet, og målingerne skal sammenholdes med de målinger, der udføres af en kompetent myndighed. 2.2.4. I alle tilfælde anvendes de referencemetoder, som er foreskrevet i dette regulativ, navnlig ved administrativ kontrol og prøveudtagning. 2.3. Prøvetagningens art Der udtages på tilfældig måde prøver af lygter fra en ensartet produktionsbatch. Ved en ensartet batch forstås et sæt lygter af samme type, defineret i henhold til fabrikantens produktionsmetoder. Bedømmelsen skal sædvanligvis dække serieproduktion fra de enkelte fabrikker. En fabrikant kan dog samle resultaterne for samme type hidrørende fra flere fabrikker, som drives med samme kvalitetssystem og samme kvalitetsstyring. 2.4. Målte og registrerede fotometriske egenskaber Den udtagne lygte underkastes fotometrisk efterprøvning af minimumsværdierne i de i bilag 3 angivne punkter og af de foreskrevne kromaticitetskoordinater. 2.5. Godkendelseskriterier Det påhviler fabrikanten at foretage en statistisk analyse af prøvningsresultaterne og i enighed med den kompetente typegodkendende myndighed fastlægge acceptkriterier for produkterne med henblik på opfyldelse af forskrifterne for prøvning af produktionens overensstemmelse i punkt 9.1 i dette regulativ. Godkendelseskriterierne skal være fastlagt således, at der med en konfidensgrænse på 95 % er en sandsynlighed på mindst 0,95 for at bestå kontrollen i overensstemmelse med bilag 5 (første prøveudtagning).